open-index/open-wikipedia-markdown huggingface dataset:
Sannhetsserum

**Sannhetsserum** er et anestesimiddel som veldig ofte består av etanol, skopolamin og temazepam, samt flere barbiturate legemidler som blant annet tiopental. Formålet med serumet er å bedøve en person slik at hen gir informasjon som den normalt ikke ville gitt fra seg.
Roger

**Roger** er en opprinnelig engelsk variant av mannsnavnet Rodger. Navneleddet Rod- kan komme av det norrøne ordet *hróðr*, som betyr «ære» eller «berømmelse», eller av det gammelhøytyske *hruod* med samme betydning. Det andre navneleddet kan komme av det norrøne *geirr* eller det gammelhøytyske *ger*, som begge betyr «spyd», eller av det urnordiske  **hariaR*, «kriger», eller **wariaR*, «forsvarer».

*Hroðgar* var en gammelengelsk og *Hróðgeirr* en norrøn variant av navnet.

## Utbredelse
*Roger* var et svært vanlig navn i England i middelalderen og ble også mye brukt fram til 1700-tallet.

*Roger* har vært et populært navn i USA fra 1890 til 1990-årene og hadde en popularitetstopp med 0,8% i 1945.

I Norge er *Roger* brukt fra 1880-tallet og var mest populært på 1960- og 1970-tallet.

I Sverige var *Roger* mest brukt fra 1940-årene til 1970-årene.

*Roger* er i dag et svært vanlig navn i Belgia og er ellers mye brukt i USA, Sverige, Norge og Frankrike. Den tyske formen *Rüdiger* er vanlig i Tyskland.

|}

## Kjente personer med navnet
Personene i listen er ordnet kronologisk etter fødselsår.
* Frère Roger (1915&ndash;2005), sveitsisk prest
* Roger Moore (1927&ndash;2017), engelsk skuespiller
* Roger Miller (1936–1992), amerikansk sanger
* Roger Waters (f 1943), engelsk musiker
* Roger Milla (f 1952), kamerunsk fotballspiller
* Roger Ruud (f 1958), norsk skihopper
* Roger Bart (f 1962), amerikansk skuespiller
* Roger Clemens (f 1962), amerikansk baseballspiller
* Roger Pedersen (f 1965), norsk politiker
* Roger Strøm (f 1966), norsk skøyteløper
* Roger Federer (f 1981), sveitsisk tennisspiller

## Referanser


## Eksterne lenker
*
Ringsmun

**Ringsmun**, som noen steder også ble kalt **notting**, er en gammel vekt- og volumenhet som har blitt benyttet i Skandinavia, herunder også i Norge.

## Vektenhet
På Østlandet tidlig på 1600-tallet var en ringsmun og en notting det samme. Den var lik 1/4 remål eller 2&nbsp;1/4 mark, tilsvarende ca. 0,57875&nbsp;kg. I resten av landet var det mer vanlig å bruke notting som benevnelse. Vekten har trolig variert ganske mye gjennom tiden.

## Volumenhet
En notting ble gjerne inndelt som 1/6 mæle eller 1/24 tønne, tilsvarende ca. 6,08 liter. Volumet kan imidlertid har variert fra ca. 5,4 til 6,75 liter.
Remål

: *For dialekten som snakkes i Re kommune i Vestfold, se [[Revetalsmål]].*

**Remål** er en gammel vekt- og volumenhet som har blitt benyttet i Skandinavia, herunder også i Norge. Et remål var lik 4 ringsmun (også kalt *[[notting]]*) eller 9 merker, tilsvarende 2,315&nbsp;kg i dag. Noen steder ble remålet også inndelt som 4&nbsp;1/2 skålpund.

## Referanser
JSC DNB Bank

**JSC DNB Bank** (*tidligere DNB NOR Monchebank*) var en regional russisk bank med hovedkontor i Murmansk, men banken hadde også filialer i Olenegorsk, Montsjegorsk og Poljarnye Zori. Banken var 100 % eid av DNB ASA. 

Promstrojbank ble startet i 1936, og DNB Bank var fra 1990 en fortsettelse av denne i Montsjegorsk. I 1999 ble hovedkontoret flyttet fra Montsjegorsk til Murmansk. 25. april 2014 solgte DNB sine interesser i Russland til B&N Bank. 

## Eksterne lenker
*
Eldbjørg

**Eldbjørg** er en norsk og færøysk navn som betyr «ild» og «hjelp». Det kan også være en variant av kvinnenavnet Hallbjørg, som har opprinnelse i det norrøne navnet *Hallbjǫrg* og er dannet av de norrøne ordene *hallr*, «hellestein», og *bjǫrg*, «hjelp».

Eldbjørg har navnedag 7. januar (Eldbjørgdagen) i Norge og på Færøyene.

## Utbredelse
*Eldbjørg* er et sjeldent navn, selv i Norge. Det var mest populært i Norge på 1930-tallet.

Tabellen nedenfor gir en detaljert oversikt over populariteten til fornavnet Eldbjørg i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Eldbjørg Løwer (f 1943), norsk politiker
* Elbjørg Gui Standal (f 1948), norsk siviløkonom og professor
* Eldbjørg Raknes (f 1970), norsk jazzvokalist
* Eldbjørg Hemsing (f 1990), norsk fiolinist
* Ellbjørg Mathisen, norsk lokalpolitiker

## Referanser


## Eksterne lenker
*
Simmer

**Simmer**, **timber** eller **timber** er en gammel mengdeenhet som har vært brukt i Skandinavia, Storbritannia og Tyskland, for telling av småskinn og småpels. En simmer var 40 enheter typisk brukt om mindre huder og skinn, mens større skinn kunne regnes i *deker* (10). En simmer tilsvarte 1/5 sekk eller 2 snes (altså 40) skinn. 

Navnet regnes for å komme av *stabel*, av Falk tolket som likheten med en vedstabel, overført til norrønt og mellomengelsk fra middelnedertysk. I Sverige er det forklart med at man under transport klemte 40 skinn mellom to stokker. 

Pelstyper som gråverk, vinterpels av ekorn, hermelin, vinterpels av røyskatt, vinterpels av skogmår, beverskinn og fra øst, sobelskinn ble alle regnet i timber. Det var luksusvarer som ble eksportert frade pelsproduserende områdene Skandinavia, Finland, de baltiske landene og Russland til hele Europa. Enheten ble hovedsakelig brukt i pelsskinnhandelen i Nord- og Vest-Europa fra vikingtiden og inn i moderne tid, men kunne også tas i bruk på andre varer, særlig ulike slag tørket fisk. Fra England opplyses det på slutten av 1500-tallet at mårskinn, sobelskinn og andre dyrebare pelsverk ved import var pakket 40 skinn mellom to bredder av tømmer, men vi har ikke henvisning til en slik pakkemåte fra andre steder. Det uvanlige tallet 40 spiller en spesiell rolle i russisk folkekultur.

## Referanser
Sekk

**Sekk** er en gammel mengdeenhet for et antall av 200 som har vært brukt i Skandinavia, herunder også i Norge, til å telle småskinn og småpels med (eksempelvis ekornskinn). En sekk tilsvarte 5 timber eller 2 tirøtt hundre (altså 200) skinn.

## Moderne betydning
I dag er betydningen av en sekk helst å forstå som lik en ryggsekk, papirsekk eller plastsekk til å ha varer og avfall i, for eksempel en sekk med poteter eller en søppel.
Vedd

**Vedd** (fl. *voder*) er en gammel mengdeenhet som har blitt benyttet i Skandinavia, også i Norge. En vedd tilsvarte 1/2 skokk eller 3 vorder, altså 30 enheter. Benevnelsen ble helst brukt i forbindelse med telling av fisk, eksempelvis tørrfisk.
Rudolf er rød på nesen

:*For den amerikanske dukkefilmen fra 1964, se [[Reinsdyret Rudolf (TV-film)]]*

**«Rudolf er rød på nesen»** (også **«Reinsdyret Rudolf»**, på engelsk: **«Rudolph the Red-Nosed Reindeer»**) er en amerikansk julefortelling og -sang om det niende av julenissens reinsdyr, opprinnelig introdusert av Robert L. May i 1939. Historien ble etterhvert til en sang, et teaterstykke og et TVdrama.

Sangen bygger på de forestillingene om Julenissen og hans opprinnelig åtte reinsdyr som ble introdusert i diktet *[[A Visit from St. Nicholas]]* i 1823. 

Historien ble opprinnelig skrevet av May som ansatt på varehuset *Montgomery Ward*, som en utdelingsgave til varehusets gjester i julesesongen. Hovedpersonen Rudolf blir mobbet av de andre reinsdyrene for sin røde mule, men da den lysende mulen viser seg å være nyttig i tåkenavigering, blir Rudolf dagens redningsmann og helt. 

May arbeidet på varehuset Montgomery Ward som pleide å dele ut små eventyrbøker rundt julen. Hans sjef ville at en skulle skape et eget eventyr for å minske kostnadene og engasjerte May til å skrive den. Robert L. May gikk ut fra sin egen følelse av utenforskap og skrev en stygg andunge-historie om et mobbet reinsdyr. Han funderte på om han skulle kalle reinsdyret Rollo eller Reginald, før han til slutt bestemte seg for navnet Rudolf. Hans fireårige datter elsket historien, men sjefen var skeptisk til den røde nesen, at den kunde assosieres til fylleri och derfor være ulempelig i et juleeventyr for barn. Fortellingen fikk imidlertid en varm mottakelse, men ettersom May hadde skrevet historien i oppdrag for varehuset så fikk han til å begynne med ingen royalties for fortellingen, men lyktes i å få det i 1947.
  
Mays svoger, låtskriveren Johnny Marks skrev en sang om Rudolf, som ble spilt inn av Gene Autry i 1949. Innspillingen solgte 2 millioner eksemplarer det første året. Sangen avviker fra bokens historie ved at Rudolf i sangen vokser opp hos nissen – på Nordpolen, mens Rudolf i bokversjonen ble funnet av nissen.
## Norsk versjon
Sangen er oversatt til norsk av Egil Hagen og Arne Bendiksen, og er kjent fra en rekke juleplater og julesangbøker.

Bendiksen selv spilte inn «Rudolf er rød på nesen» med Egil Monn-Iversens orkester på singlen Triola TN-122 og EP-platen *Vintereventyr* (Triola TNEP-1005).

## Referanser
Carrie Underwood

**Carrie Marie Underwood** (født 10. mars 1983) er en amerikansk pop-/countrysanger som i 2005 vant den fjerde sesongen av *[[American Idol]]*. Hun har siden blitt en multi-platina-selgende artist, og mottatt flere Grammy Awards og er nominert til Golden Globe for sangen «There’s A Place For Us» fra filmmusikken til filmen *[[Legenden om Narnia - Reisen til det ytterste hav]]*. 

## Bakgrunn
Underwood er barn av Stephen og Carole Underwood i Muskogee i Oklahoma. Hun vokste opp på en gård i Checotah, Oklahoma. Hun har to eldre søstre, Shanna Underwood Means (født 1970) og Stephanie Underwood Shelton (født 1973), som begge er barneskolelærere i Oklahoma. Carrie gikk ut av Checotah High School i 2001 og gikk deretter på Northeastern State University i Tahlequah. Hun gikk ut med bachelorgrad i massekommunikasjon. Hun deltok i flere skjønnhetskonkurranser og fikk andreplassen som Miss NSU i 2004.

## ''American Idol''
Sommeren 2004 prøvesang Underwood for *[[American Idol]]* i St. Louis. 22. mars 2005 sang hun åttitalls-hiten «Alone» av Heart, og dommer Simon Cowell spådde at hun ville vinne konkurransen og selge flere plater enn tidligere vinnere av *American Idol*. Underwood kom aldri blant de siste tre som fikk minst stemmer, og 25. mai 2005 vant hun den fjerde sesongen av *American Idol*.

## Privatliv
Underwood har vært vegetarianer siden hun var 13 år gammel, og har blitt kåret til «World's Sexiest Vegetarian» (*verdens mest sexy vegetarianer*) i 2005 og 2007 av PETA. Hun har flere ganger gjort arbeid for dyrerettighetsorganisasjoner.

Hun er interessert i sport, og har fremført den amerikanske nasjonalsangen «The Star-Spangled Banner» ved flere tilfeller på sportsarrangementer.

Underwood har vært sammen med fotballspilleren Tony Romo, *[[Gossip Girl]]*-skuespilleren Chace Crawford og *[[The Bachelor]]*-kjendisen Travis Stork. Hun giftet seg 10. juli 2010 i Georgia med ishockeyspilleren Mike Fisher (f. 1980). Faith Hill og Tim McGraw var blant gjestene. Bilderettighetene ble solgt til tidsskriftet ''People''. Både Underwood og Fisher er kristne.

## Albumutgivelser
Hennes debutalbum *[[Some Hearts]]* har solgt til sju platinaplater og er den raskest selgende country & western-debutalbum i Nielsen SoundScan-historien. Oppfølgeralbumet *[[Carnival Ride]]* ble solgt i tre millioner eksemplarer, og det tredje albumet *[[Play On]]*, ble solgt i en million eksemplarer på de første fem månedene.

## Diskografi

## Mottatte priser

## Referanser


## Eksterne lenker
* 
* 
* 
* 
* Carrie Underwood musikk, videoer, nyheter og mer hos CMT.com
* Offisiell Carrie Underwood Myspace
* Nyheter og artikler om Carrie Underwood hos Country Standard Time
Clavia

**Clavia** er en svensk produsent av digitale musikkinstrumenter, først og fremst synthesizere. Clavia ble opprettet i 1983, og konsentrerte seg om digitale trommesystemer frem til 1995, da de kom med den virtuelt analoge synthen Nord Lead. I 2001 ble Nord Electroen introdusert. Denne modellen har simuleringer av elektromekaniske tangentinstrumenter, slik som Rhodes, Wurlitzer, Clavinet og Hammondorgel.

Clavias instrumenter benyttes av blant andre Prince, Madonna, Jean Michel Jarre, Depeche Mode, The Prodigy, Mike Oldfield og Pet Shop Boys. 

## Referanser


## Eksterne lenker
*
Vermin (album)

***Vermin*** er et musikkalbum av Old Man's Child, utgitt i 2005.

All musikk og tekster skrevet og komponert av Galder, unntatt «Twilight Damnation» (musikk av Galder og Jardar, tekster av Galder).

## Sporliste
#«Enslaved and Condemned» (4:15)
#«The Plague of Sorrow» (4:09)
#«War of Fidelity» (4:19)
#«In Torment's Orbit» (5:04)
#«Lord of Command (Bringer of Hate)» (4:51)
#«The Flames of Deceit» (4:39)
#«Black Marvels of Death» (4:22)
#«Twilight Damnation» (4:42)
#«...As Evil Descends» (1:11)

## Medvirkende musikere
*Galder &ndash; Vokal, gitar, bass og synth
*Reno Kiilerich &ndash; Trommer
*Eric Peterson &ndash; Gitarsolo på «In Torment's Orbit»

## Eksterne lenker
*
Georg Lederer

**Georg Lederer** (født **Geir Westby**; 1952) er en norsk kunstner. Han jobber blant annet med enkaustisk maling.

Lederer er utdannet ved Statens håndverks- og kunstindustriskole, Einar Granum Tegne og Maleskole, Asker Maleskole, Herman Bendiksen og Bård Brodersen, og har vært elev av Rolf Schönfeld. I tillegg har han studert ved Louvre og Musée D`Orsey.

Lederer karakteriserer det meste av sin kunst som «essens-realisme», slik det kommer til uttrykk i portretter av frukt og grønnsaker. Disse arbeidene begynte han med i Normandie, hvor han bosatte seg etter studiene i Paris. Der hadde han i en periode atelier i en gammel stenkirke fra 1300-tallet. Han fant en spesiell atmosfære i liv og landskap som inspirerte og fikk ham til å se at «alt liv har en karakter, en iboende kraft – selv en grønnsak». Det blir sagt at maleriene har en slags sakral stemning som viser beundring og respekt for skaperverket.

I ' doku-drama fra 1974 spilte Geir Westby kunstneren Edvard Munch. Filmen ble opprinnelig laget for TV.

## Utstillinger
### Separatutstillinger
* 2014–2015: Tyrigrava Kunstnerfellesskap
* 2009: Kragerø Kunstforening
* 2009: Galleri Møllabekken
* 2009: Galleri HKR i Hamar
* 1995: Galleri 27 i Oslo
* 1993: Galleri 27 i Oslo
* 1992: Musée Marcel Sahut i Frankrike
* 1992: Gallerie Arcane i Frankrike

### Kollektivutstillinger
* 2015: Galleri Gamle Eidsfoss 
* 2008: Galleri HKR i Hamar
* 2008: Telemarksgalleriet i Notodden
* 2007/14: Oppegård kunstforening
* 2007: Telemarksgalleriet i Notodden
* 2005: Grimstad Kunstforening
* 2005: Sandefjord Kunstforening
* 2004: Høstutstillingen i Oslo
* 2002: Galleri Steen i Oslo
* 2000: Galleri Steen i Oslo
* 2001: Galleri 27 i Oslo
* 1997: Galleri 27 i Oslo
* 1991: Gallerie Romanet i Frankrike

## Referanser


## Eksterne lenker
*
Abraham

**Abraham** kan vise til

*Abraham (bibelsk person)
*Ibrahim, muslimsk profet
*Abraham (navn), et mannsnavn
*Abraham (elv), en elv i Libanon (Nahr Ibrahim)
Treve

**Treve** er en gammel mengdeenhet som har vært brukt i Skandinavia, herunder også i Norge. En treve tilsvarte 12 enheter og ble ofte brukt i forbindelse med telling av kornband og høysåter.
Vindfang

**Vindfang** er et lite gjennomgangsrom i tilknytning til inngangsdøra til et hus. Formålet er å redusere husets varmetap, eller som ordet sier, hindre vinden å blåse rett inn i bygningen. Rommet fungerer med andre ord som en sluse og reduserer samtidig også mengden skitt og fuktighet som tas med inn i huset.

Et bislag utenfor inngangsdøra kan ha vegger og være helt innebygd, og dermed ha omtrent samme funksjon som et vindfang.

## Se også
* Bislag
* Entré

## Kilder
*
Mason Verger

**Mason Verger** er en litterær figur fra boken *[[Hannibal (roman)|Hannibal]]* av Thomas Harris. Han er et av Hannibal Lecters ofre som overlevde. Verger ble henvist av retten til Lecter etter han ble dømt for seksuelt overgrep mot barn og for grov voldtekt av sin egen lesbiske søster Margot Verger. Mason Verger inviterte Lecter til hans hjem i Owings Mills, Maryland hvorpå Lecter dopet ham ned og foreslo at Verger skulle skjære av sitt eget ansikt med biter av et knust speil. Og igjen etter Lecters forslag, forer han sitt ansikt til sine dobermann-hunder som også spiser hans nese. Lecter knakk så Vergers nakke og etterlot ham for å dø. Hundene ble senere drepte og pumpet for å gjenfinne deler av Vergers ansikt. Hans ansikt ble sterkt deformert og han kunne ikke leve uten hjelp fra maskiner som holdt ham i live. Senere overtaler Lecter Mason Vergers søster til å drepe ham.
Family Tree

***Family Tree*** er et samlealbum utgitt i 2007 med hjemmeinnspillinger av den britiske musikeren Nick Drake. Drakes søster, Gabrielle, bidro på en av sangene. Albumet inneholder også to sanger av Drakes mor, Molly. Sangene på albumet ble spilt inn lenge før hans første album, *[[Five Leaves Left]]* og har vært tilgjengelig som piratkopi fordi Drakes familie har delt sangene hans med fansen.

## Sporliste
Alle sanger er skrevet og framført av Nick Drake om ikke annet er oppgitt.

# «Come in to the Garden (introduction)» – 0:31
# «They're Leaving Me Behind» – 3:16
# «Time Piece» – 0:43
# «Poor Mum» (av Molly Drake) – 1:38
# «Winter Is Gone» (Tradisjonell) – 2:42
# «All My Trials» (Tradisjonell) (med Gabrielle Drake) – 1:55
# «Kegelstatt Trio for Clarinet, Viola and Piano» (Wolfgang Amadeus Mozart) – 1:14
# «Strolling Down the Highway» (Bert Jansch) – 2:50
# «Paddling in Rushmere» (Tradisjonell) – 0:24
# «Cocaine Blues» (Tradisjonell) – 2:59
# «Blossom» – 2:41
# «Been Smokin' Too Long» (Robin Frederick) – 2:13
# «Black Mountain Blues» (Tradisjonell) – 2:37
# «Tomorrow Is a Long Time» (Bob Dylan) – 3:40
# «If You Leave Me» (Dave Van Ronk) – 2:04
# «Here Come the Blues» (Jackson C. Frank) – 3:53
# «Sketch 1» – 0:59
# «Blues Run the Game» (Jackson C. Frank) – 2:25
# «My Baby So Sweet» (Tradisjonell) – 1:45
# «Milk and Honey» (Jackson C. Frank) – 3:00
# «Kimbie» (Tradisjonell) – 3:26
# «Bird Flew By» – 2:54
# «Rain» – 3:07
# «Strange Meeting II» – 4:27
# «Day Is Done» – 2:20
# «Come Into the Garden» – 1:59
# «Way to Blue» – 2:51
# «Do You Ever Remember?» (Molly Drake) – 1:37

## Eksterne lenker
*
SPSS

**SPSS** (opprinnelig *Statistical Package for the Social Sciences*) er en kommersiell programvarepakke med grafisk grensesnitt for statistiske beregninger. I 2009 skiftet produktet navn til **PASW Statistics** (Predictive Analytics SoftWare). SPSS er også navnet på firmaet som produserer og selger programpakken.

28. juli 2009 offentliggjorde IBM og SPSS IBMs oppkjøp av SPSS. For programvaren fører dette til et navnebytte fra PASW til IBM SPSS.

SPSS ble lansert første gang i 1968, og er blant de mest brukte programpakkene for statistisk analyse innen samfunnsvitenskap, medisinsk forskning, m m. I tillegg til statistisk analyse så inneholder programmet støtte for datahåndtering og dokumentasjon.

## Referanser


## Eksterne lenker
* 
* Offisielt nettsted for SPSS Norge
Made to Love Magic

***Made to Love Magic*** er et samlealbum fra 2004 av den britiske musikeren Nick Drake. På albumet er det en soloakustisk versjon av sangen «River Man», som ble splt inn i 1968. Denne versjonen av sangen hadde tidligere ikke blitt utgitt. På albumet var også sangen «Tow the Line» som heller ikke var utgitt før. Den sangen ble spilt inn blant de siste innspillingene hans i 1974.    

## Sporliste

# «Rider on the Wheel»
# «Magic»
# «River Man»
# «Joey»
# «Thoughts of Mary Jane»
# «Mayfair»
# «Hanging on a Star»
# «Three Hours»
# «Clothes of Sand»
# «Voices»
# «Time of no Reply»
# «Black Eyed Dog»
# «Tow the Line»

## Eksterne lenker
*
Møllergata skoles musikkorps

**Møllergata skoles musikkorps** er Norges eldste skolekorps. Korpset ble opprettet av William Farre i 1901 i tilknytning til Møllergata skole i Bydel St. Hanshaugen i Oslo.

På 1980-tallet sank oppslutningen for korpset. Det ble gjort flere forsøk på å bygge opp korpset igjen i 1990-årene uten å lykkes. I 2000 bestod korpset av kun en trommeslager, men en større innsats for å inkludere bydelens flerkulturelle innbyggere medførte at korpset marsjerte med 63 musikanter fra 21 forskjellige nasjoner under 17. mai 2001.  

## Eksterne lenker
* Møllergata skoles musikkorps
Såld

**Såld** er en gammel volumenhet som har vært i bruk over hele Skandinavia, også i Norge.  I middelalderen var såld antageligvis det største kornmålet brukt i Norge, men med store lokale variasjoner i bruken.  Magnus Lagabøtes landslov påbød en felles definisjon av såld for hele landet.

## Landsloven
Magnus Lagabøtes landslov påbød at 1 såld = 6 mæler.  Et såld skulle ta en vektmengde av rug tilsvarende ½ vestnorsk skippund.  Basert på dette har en estimert at et såld tilsvarer cirka 97,2 liter.

## Christian Kvarts norske lov
Christian Kvarts norske lov innførte bruk av den københavnske korntønna (ca. 139,1 liter) også i Norge.  Lokale kornmål som såld og mæle skulle da tilpasses tønnestørrelsen, slik at fire mæler fylte en tønne.  Et såld ble da regnet som 1,5 tønne.

## Lokale variasjoner
I Romerike og Ringerrike: 

* 1 såld = 12 settinger = 3/4 tønne (109,35 liter)

På Hadeland:

* 1 såld = 12 settinger = 3/5 tønne (87,48 liter)

I Vinje i Telemark:

* 1 såld = 3 mæler = 9 tredingsteier = 12 fjerdingsteier = 3/4 tønne (109,35 liter)

I Hedemark, Sør-Gudbrandsdalen, Sigdal og Hallingdalen:

* 1 såld = 12 settinger = 2/3 tønne (97,2 liter)

I Nord-Gudbrandsdalen:

* 1 såld = 6 mæler = 36 settinger = 1 1/3 tønne (194,4 liter)

I Valdres omkring 1740:

* 1 såld = 6 mæler = 24 settinger (174,96 liter)

I Hardanger og Sogn:

* 1 såld = 6 mæler = 2/3 tønne (97,2 liter)

På Voss på 1500-tallet:

* 1 såld = 4 asker (81 liter) 

## Litteratur

*
Helgd

**Helgd** er en gammel vektenhet som har vært i bruk over hele Skandinavia, også i Norge. 

En helgd tilsvarte 2/3 såld eller 8 settinger, tilsvarende 97,2&nbsp;liter. Volumet kan imidlertid ha variert gjennom tiden, herunder også lokale variasjoner.

## Referanser
Way to Blue

***Way to Blue*** er et samlealbum fra 1994 med sanger av den britiske musikeren Nick Drake. Sangene er tatt fra de tre originalalbumene og fra *[[Time of No Reply]]*. Albumet solgte til gull i Storbritannia.

## Sporliste
# «Cello Song» – 4:45
# «Hazey Jane I» – 4:28
# «Way to Blue» – 3:09
# «Things Behind the Sun» – 3:56
# «River Man» – 4:20
# «Poor Boy» – 6.06
# «Time of No Reply» – 2:44
# «From the Morning» – 2:30
# «One of These Things First» – 4:50
# «Northern Sky» – 3:44
# «Which Will» – 2:56
# «Hazey Jane II» – 3:44
# «Time Has Told Me» – 4:25
# «Pink Moon» – 2:03
# «Black Eyed Dog» – 3:25 
# «Fruit Tree» – 4:45

## Medvirkende
Nick Drake synger og spiller gitar på alle sangene. 

*  Robert Kirby (Strykearrangement)
*  Richard Thompson (Gitar)
*  John Cale (Orgel, Celesta)
*  Chris McGregor (Piano)
*  Paul Harris (Piano)
*  Dave Pegg (Bass)
*  Ed Carter (Bass)
*  Mike Kowalski (trommer)
*  Rocky Dzidzornu (Conga)
*  Doris Troy (korist)
*  P.P. Arnold (korist)
*  Patrick Arnold (korist)
*  Ray Warleigh (saksofon)

## Eksterne lenker
*
Høydetrening

**Høydetrening** er trening i et miljø med lavere oksygentrykk i innåndingsluften, enn under normale forhold (på havnivå). Med økende høyde i moh. reduseres lufttrykket og dermed oksygentrykket. Under slike forhold vil ikke kroppen få tilstrekkelig med oksygen. Dette kalles hypoksi.

Ved opphold på over 4 uker i høyden vil beinmargen stimuleres til å produsere flere røde blodceller og dermed vil kroppens evne til å transportere oksygen forbedres (kroppen aklimatiseres til høyden). Dette er en populær måte å øke nivået av røde blodceller hos idrettsutøvere før konkurranser i og med at med økt nivå av røde blodceller vil det maksimale oksygenopptaket (VO2 max) øke.
Tonje Sørlie

**Tonje Sørlie** (født 1981) er en norsk profesjonell kampsportutøver fra Bergen. 

Hun har vært medlem av Bergen, Champions og Molde kickboxingklubber, og innehar sort belte av 3. grad. Sørlie er på det norske landslaget per 2013. Hun er fem ganger verdensmester, og er den eneste i verden med VM-gull i alle tre grener innen kickboking; lettkontakt, fullkontakt og pointfighting. I 2010 ble hun første nordmann til å vinne gull i Combat Games i Beijing, i -56 kg.  Hun ble i april 2012 verdensmester i profesjonell kickboksing etter å ha vunnet over Federica Bozzurra på  poeng i Roma. I Combat Games 2013 i St Petersburg, forsvarte hun gullet fra 2010 og ble dermed er første og eneste kvinnelige kickboxer som har oppnådd dette uansett gren.  

I 2012 deltok Sørlie i *[[Norges beste fighter]]* i Thailand, hvor hun tapte sin første og eneste kamp i MMA, mot Fatima Pinto.

Sørlie har vært nominert på NRKs Idrettsgalla fire ganger, og delt ut pris én gang

I 2014 var hun deltaker i TV 2-programmet *Dropped* og i åttende sesong av Mesternes Mester i 2017, hvor hun endte på tredjeplass.

Sørlie er utdannet sosionom ved Høgskolen i Bergen. Mellom 2000 og 2001, gikk hun idrett på Ringerike folkehøgskole.

## Medaljer i norske mesterskap
Hun var vunnet 10 NM-gull i kickboksing, og to NM-gull i boksing. Hun vant kongepokalen i kickboksing i 2003, 2004, 2006 og 2008.

## Internasjonale meritter
### Kickboksing
**Pointfighting:**
* VM-gull (2005)
* 7 World Cup-gull

**Lettkontakt:**
* 2 VM-gull (2003, 2005)
* EM-gull (2004)
* 6 World Cup-gull

**Fullkontakt:**
* VM-sølv (2009)
* EM-bronse (2008)
* World Cup-gull (2009)
* VM-sølv 2009
* World cup gull 2010
* EM-gull 2010
* Combat Games gull 2010
* World cup gull x 3 2011
* VM-gull 2011
* World cup gull x 2 2012
* Proff verdensmester 2012, første og eneste (per juli 2012) kvinnelige norske kickboxer som har vunnet tittelen på bortebane etter internasjonalt proffreglement. Roma, Italia 10 runder mot Federica Bozzura
* "Årets kickboxer" kåret av NKBF etter å ha vært ubeseiret nasjonalt og internasjonalt gjennom 2 sesonger og for å inneha verdensmestertitlene som både amatør og proff.

### Boksing
* Nordisk mester (2008)
* Deltok i VM i Kina (2008)

## Referanser


## Eksterne lenker
*
Time of No Reply

***Time of No Reply*** er et samlealbum utgitt i 1986 som inneholder tidligere uutgitte sanger og alternative versjoner av innspillingene til den britiske musikeren Nick Drake. Sporene på albumet er identisk med CD 4 av samleverket *[[Fruit Tree]]*.

## Sporliste
Nick Drake synger og spiller akustisk gitar på alle sangene, som også er skrevet av ham der annet ikke er angitt.
# «Time of No Reply» – 2.52
# «I Was Made to Love Magic» – 3.08 
# «Joey» – 3.04
# «Clothes of Sand» – 2.32
# «Man in a Shed» – 3.02
# «Mayfair» – 2.28
# «Fly» – 3.35
# «The Thoughts of Mary Jane» – 3.42 
# «Been Smoking Too Long» (Robin Frederick) – 2.13
# «Strange Meeting II» – 3.32
# «Rider on the Wheel» – 2.30
# «Black Eyed Dog» – 3.20
# «Hanging on a Star» – 2.42
# «Voice from the Mountain» – 3.40

## Eksterne lenker
*
United Center

**United Center** er en arena i USA hvor basketballaget Chicago Bulls spiller sine hjemmekamper. Arenaen brukes også til hjemmekampene til ishockeylaget Chicago Blackhawks. 

Av og til åpnes arenaen for okseridning, konserter og familieshow. Blant artister som har opptrådt på arenaen kan neves Tina Turner, Pearl Jam, Madonna, Rolling Stones, U2 og Aerosmith.

## Kilder
*United Centers Internettside
Fruit Tree

***Fruit Tree*** er en samleboks som inneholder sanger fra Nick Drakes tre originalalbum, og uttak og alternative versjoner av noen av sangane hans.

## Sporliste

### CD 1: ''[[Five Leaves Left]]''
# *Time Has Told Me* (4:27)
# *River Man* (4:21)
# *Three Hours* (6:16)
# *Way to Blue* (3:05)
# *Day Is Done* (2:22)
# *Cello Song* (3:58)
# *Thoughts of Mary Jane* (3:12)
# *Man in a Shed* (3:49)
# *Fruit Tree* (4:42)
# *Saturday Sun* (4:00)

### CD 2: ''[[Bryter Layter]]''
# *Introduction* (1:33)
# *Hazey Jane II* (3:46)
# *At the Chime of a City Clock* (4:47)
# *One of These Things First* (4:52)
# *Hazey Jane I* (4:31)
# *Bryter Layter* (3:24)
# *Fly* (3:00)
# *Poor Boy* (6:09)
# *Northern Sky* (3:47)
# *Sunday* (3:42)

### CD 3: ''[[Pink Moon]]''
# *Pink Moon* (2:06)
# *Place to Be* (2:44)
# *Road* (2:02)
# *Which Will* (2:59)
# *Horn* (1:23)
# *Things Behind the Sun* (3:56)
# *Know* (2:27)
# *Free Ride* (3:36)
# *Parasite* (3:05)
# *Harvest Breed* (1:38)
# *From the Morning* (2:31)

### CD 4: ''[[Time of No Reply]]''
# *Time of No Reply* (2:47)
# *I Was Made to Love Magic* (3:28)
# *Joey* (3:06)
# *Clothes of Sand* (2:32)
# *Man in a Shed (Demo Version)* (3:06)
# *Mayfair* (2:33)
# *Fly (Demo Version)* (3:37)
# *Thoughts of Mary Jane (Demo Version)* (3:46)
# *Been Smoking Too Long* (2:17)
# *Strange Meeting II* (3:38)
# *Rider on the Wheel* (2:33)
# *Black Eyed Dog (Demo Version)* (3:28)
# *Hanging on a Star* (2:49)
# *Voice From the Mountain* (2:12)

*[[Time of No Reply]]* hadde ikke blitt utgitt da denne platen ble tilgjengelig, men har samme innhold som CD 4.

## Eksterne lenker
*
John Wood

**John Wood** er en britisk lydtekniker og produsent, best kjent for sitt arbeid med Nick Drake, Incredible String Band, Pink Floyd, Nico og Squeeze.

## Eksterne lenker
*
Turid

**Turid** er en variant av kvinnenavnet Torfrid, som er dannet av gudenavnet *Þórr* (Tor) og det norrøne ordet *fríðr*, «vakker». Norrøne varianter av navnet er *Þorríðr*, *Þuríðr*, *Þúríðr*.

## Utbredelse
*Þuríðr* var et svært vanlig kvinnenavn på Island og antakelig også i Norge i vikingtiden. Det er kvinnenavnet som er nevnt oftest i Landnåmabok med 58 forskjellige personer. *Þórfríðr* og *Þúríðr* er også blant de 30 vanligste kvinnenavnene kjent fra runeinnskripsjoner i Norden, Storbritannia og Irland. 

*Turid* var et vanlig navn i Norge i middelalderen. Over 10 forskjellige personer med navnet er nevnt i Regesta Norvegica. Navnet var også vanlig i Norge rundt 1940-årene.

|}

## Kjente personer med navnet
Personene i listen er ordnet kronologisk etter fødselsår.
* Turid Farbregd (f 1941), norsk filolog
* Turid Eikvam (f 1948), norsk kriminolog
* Turid Birkeland (1962–2015), norsk politiker
* Turid Horgen, norsk pedagogisk-psykologisk rådgiver
* Turid Rugaas, norsk hundetrener

## Referanser


## Eksterne lenker
*
Vanity Fair (tidsskrift)

***Vanity Fair*** er et amerikansk månedsmagasin som dekker emner som populærkultur, mote og samtidens hendelser og kjendiser, som blir utgitt av Condé Nast. Dagens utgave av *Vanity Fair* har blitt utgitt siden 1983, og det har vært egne utgaver for fire europeiske land foruten den amerikanske utgaven.

Blant bladets mer internasjonalt kjente oppslag og artikler er forsidebildet fra 1991 av en gravid og naken Demi Moore; Marie Brenners artikkel «The Man Who Knew Too Much», som omhandlet tobakkindustrien og som senere ble til filmen *[[The Insider]]* (1999); og avsløringen av identiteten til kilden som lekket til pressen om Watergate-skandalen, «Deep Throat».

## Condé Nasts ''Vanity Fair''
Condé Montrose Nast (1873–1942) begynte sitt imperium ved å kjøpe herremotemagasinet *Dress* i 1913. Det ble omdøpt til *Dress and Vanity Fair*, og kom ut med fire utgaver dette året. *Vanity Fair* betyr «Forfengelighetens marked» og er et marked som varer året rundt i den kristne allegorien *The Pilgrim's Progress* (1678), skrevet av John Bunyan (1628–1688). På dette markedet ble alle jordiske fristelser tilbudt, og appellerte til de besøkendes forfengelighet. I 1847 utga William Makepeace Thackeray (1811–1863) romanen *[[Vanity Fair (roman)|Vanity Fair]]*. Med inspirasjon fra *Pilgrim's Progress* drev den satire overfor det britiske samfunnet.

Magasinet fortsatte å blomstre inn i tjueårene, men selv om den etter hvert fikk et rekordhøyt opplag på 90&nbsp;000&nbsp;eksemplarer per utgivelse, ble bladet et offer for den store depresjonen og minskende annonseinntekter. Condé Nast kunngjorde i desember 1935 at *Vanity Fair* ville bli slått sammen med og inngå i *[[Vogue]]* (opplag 156 000), og at den siste utgaven av det selvstendige *Vanity Fair* ville se dagens lys i mars 1936.

## Moderne gjenutgivelse
I juni 1981 kunngjorde Condé Nast Publications, som da var eid av S.I. Newhouse, at *Vanity Fair* skulle gjenoppstå. Det første nummeret ble utgitt i februar 1983 med Richard Locke som redaktør. Locke kom fra stillingen som redaktør for *[[The New York Times Book Review]]*. Etter tre utgaver ble Locke erstattet av Leo Lerman, en veteran fra *Vogue*. Han ble etterfulgt av redaktørene Tina Brown (1984–1992), Graydon Carter (1992–2017) og Radhika Jones (2017–). Faste skribenter har blant annet vært Dominick Dunne, Sebastian Junger, Michael Wolff, Maureen Orth og Christopher Hitchens. Kjente fotografer for magasinet har blant annet vært Bruce Weber, Annie Leibovitz, Mario Testino og Herb Ritts, som alle har preget omslaget med en rekke overdådige omslag og fullsideportretter av samtidens kjendiser. Blant de aller mest kjente var omslaget for august 1991, fotografert av Leibovitz, av en naken og høygravid Demi Moore, og med tittelen «More Demi Moore».

## Referanser


## Eksterne lenker
* Vanity Fairs offisielle nettsted
Live & Rare

***Live & Rare*** er et konsertalbum fra Rage Against the Machine. Albumet har en blanding av gamle og nye sanger. 

## Sporliste
# «Bullet in the Head» – 5:44
# «Settle for Nothing» – 4:57
# «Bombtrack» – 5:55
# «Take the Power Back» – 6:13
# «Freedom» – 6:00
# «Intro (Black Steel in the Hour of Chaos)» – 3:42 (med Chuck D fra Public Enemy)
# «Zapata's Blood» – 3:49
# «Without a Face» – 4:06
# «Hadda Be Playing on the Jukebox» – 8:04 (et dikt av Allen Ginsberg)
# «Fuck tha Police» – 4:09
# «Darkness» – 3:41
# «Clear the Lane» – 3:50

## Eksterne lenker
*
Juan Goytisolo

**Juan Goytisolo** (født 5. januar 1931 i Barcelona i Spania, død 4. juni 2017 i Marrakech i Marokko) var en spansk forfatter og journalist. Han ga ut en rekke bøker, primært innen sjangrene skjønnlitteratur, essayistikk og reiseskildringer. Han skildret det spanske borgerskapet under Franco på en kritisk måte i sine første romaner. Senere i livet kritiserte han også mytene det spanske samfunnet baserer seg på.

I 1956 flyttet han til Paris, der han traff Monique Lange, som arbeidet som sekretær i et oversettelsesbyrå, men senere ble romanforfatter som ham. De giftet seg i 1978, og etter at hun døde i 1996, flyttet han til Marrakesh, der han bodde fra 1997 til sin død i 2017.

Han var bror av forfatterne José Agustín Goytisolo (1928–1999) og Luis Goytisolo (1935–).

## Bibliografi (utvalg)
* 1954: *Juegos de manos*
* 1957–1958: *El mañana efimero* (trebindsverk)
* 1975: *Juan sin tierra*
* 1980: *Makbara*

## Priser og utmerkelser (utvalg)
*  – Nelly Sachs Pris
*  – Cervantes-prisen

## Referanser


## Eksterne lenker
* 
*
The Nightwatchman

**The Nightwatchman** er et soloprosjekt startet av Tom Morello fra Rage Against the Machine og Audioslave. Det har blitt gitt ut et studioalbum One Mans Revolution der det ble gitt ut en singel.

## Eksterne lenker
* 
*
K.d. lang

**Kathryn Dawn Lang** (født 1961), mest kjent som **k.d. lang**, er en kanadisk sangartist. 

Hun startet med country sammen med bandet sitt **k.d. lang and The Reclines**, og det store forbildet var Patsy Cline. Tidlig på 1990-tallet gikk hun bort fra country etter å ha gått solo, og utgivelsen av albumet *Ingénue* i 1992 var et fullstendig brudd. Hennes nyligste album er *makeover* , et remix-album av tidligere hits, som kom ut i 2021.

lang er lesbisk og pronomene hennes er både hun/henne og de/dem (denne artikkelen bruker hun/henne for sammenheng). lang er ansett som et ikon for LHBT+-personer på grunn av hennes synlighet i musikk- og underholdningsbransjen og hvor åpen hun er om sin legning.

Hun har spilt i noen filmer og serier, den største rollen var som den foreldreløse inuitten Kotzebue i filmen *Salmonberries* (1991).

I februar 2014 hadde hun sin debut på Broadway, i showet *After Midnight*, på Brooks Atkinson Theater.

Hun er buddhist og vegetarianer.

## Diskografi
**Album**

* *Angel With a Lariat* – 1987 (med The Reclines)
* *Shadowland* – 1988 (med The Reclines)
* *Absolute Torch and Twang* – 1989 (med The Reclines)
* *Ingénue* – 1992
* *All You Can Eat* – 1995
* *Drag* – 1997
* *Invincible Summer* – 2000
* *Hymns of the 49th Parallel* – 2004
* *Reintarnation* – 2006
* *Watershed* – 2008
* *Sing It Loud* – 2011 (med The Siss Boom Bang)
* *makeover* – 2021 

## Referanser


## Eksterne lenker
* 
* 
* 
*
Adem Güven

**Adem Güven** (født 1985) er en tyrkiskfødt norsk fotballtrener og tidligere fotballspiller som er toppspillerutvikler for .

Güven har scoret over 100 mål for KIL, og er dermed den fotballspilleren som har scoret flest mål for KIL gjennom tidene. Per 2023 er han kaptein for KILs A-lag.

## Historikk
Güven har bodd i Norge siden 1990. De første ti årene bodde han i Trondheim og spilte for . I 1998 skrev han kontrakt med Raufoss. For Raufoss spilte han totalt 104 kamper og scoret 31 mål. I Adeccoligaen 2007 spilte han 29 kamper og scoret seks mål. Han ble også tatt ut på årets lag av tippemagasinet *[[Tips]]*.

Han gikk fra  til  etter å ha skrevet under på en treårskontrakt den 20. november 2007. Han hadde da vært i forhandlinger med flere andre klubber, blant andre  og .

Høsten 2009 ble Güven fristilt fra Hamarkameratene fordi klubben rykket ned i andre divisjon. I desember 2009 signerte han kontrakt med Kongsvinger IL Toppfotball, og fulgte dermed klubben opp i Tippeligaen. Klubben rykket imidlertid ned igjen til 1. divisjon etter 2010-sesongen. Den 23. desember 2011 signerte han kontrakt medOdd Grenland. Media skrev da at han hadde takket nei til andre klubber i eliteserien og høyere lønn, og valgt Odd av sportslige årsaker. 

Güven forlot Odd 31. juli 2013 for å spille for Mersin İdmanyurdu i Tyrkias nest høyeste divisjon. Noen måneder senere skrev norske aviser at den tyrkiske klubben ikke hadde betalt ut lønn til Güven. Det tyrkiske laget rykket opp til Süper Lig igjen våren 2014. I juli 2015 ble han klubbløs og trente en stund med Raufoss Fotball, men gikk tilbake til Kongsvinger i september 2015.

## Referanser


## Eksterne lenker
* 
* KIL.no – Adem Güvens spillerprofil 
* HamKam.no – Adem Güvens spillerprofil
Torre Glòries

**Torre Glòries** (tidligere **Torre Agbar**, forkortelse av den spanske oversettelsen av det katalanske navnet til firmaet som eier bygningen, **Ag**uas de **Bar**celona) er en 144,44 meter høy skyskraper ved Plaça de les Glòries Catalanes i den katalanske byen Barcelona. Den er utformet av den franske arkitekten Jean Nouvel. Den ble åpnet i juni 2005, og ble offisielt innviet av kong Juan Carlos 16. september 2005.

Ifølge Nouvel, er formen til Torre Glòries inspirert av Montserrat-fjellene som omkranser Barcelona, og av formen på en geysir som reiser seg mot himmelen. Bygningen kombinerer en rekke forskjellige arkitektoniske konsepter. Den er dekka med en glassfasade, og har over 4 500 vindusåpninger. Om kvelden lyses den opp i blått og rødt. Torre Glòries er Barcelonas tredje høyeste bygning, etter Hotel Arts og Torre Mapfre, som begge er 154 meter høye.

## Galleri

|Torre Glòries
Fil:Torre-agbar.jpg|Detalj av Torre Glòries
Fil:Alain_Robert_-_001.jpg|Alain Robert klatrer opp Torre Glòries 9. oktober 2007
Fil:Barcelona Torre Agbar 01.jpg|Torre Glòries om kvelden
|Torre Glòries om kvelden
Fil:Torre-agbar-nit.jpg|Torre Glòries om kvelden


## Se også
*Hotel Arts og Torre Mapfre, Barcelonas to andre skyskrapere.
*30 St Mary Axe, en arkitektonisk lignende bygning i London som bel åpna ett og et halvt år før Torre Agbar.

## Referanser


## Eksterne lenker
* 
* Torre Agbar (krever Macromedia Flash)
* Artikkelsamling om Torre Agbar
* Torre Agbar hos Skyscraperpage
Kakelarfamilien

* egentlige kakelarer
* sabelnebber

**Kakelarfamilien** (Phoeniculidae) er en familie i ordenen Bucerotiformes, som ellers består av hærfuglfamilien og hornfuglfamilien. Familien inkluderer 8 arter (24 taxa) fordelt i to underfamilier med én slekt i hver. Alle artene er endemiske for Afrika sør for Sahara (inkludert på Afrikas horn) og nært knyttet til et liv i trærne, og alle listes som *[[livskraftig]]e* på IUCNs rødliste.

## Biologi
Kakelarfamilien består av mellomstore (nærmest totalt) trelevende fugler som måler omkring , inkludert en lang stjert. Ekstremitetene er korte og perfekt tilpasset det trelevende livet. Fjærdrakten er hovedsakelig sort, ofte iriserende, med eller uten hvite vinger og stjert. Innslag av andre farger forekommer hos nesten alle artene. Nebbet er tang-lignende og vanligvis dekurvet, spesialisert til å fange leddyr i sprekker og lignende gjemmesteder i barken på trær. Sabelnebber har et mer ekstremt dekurvet nebb enn egentlige kakelarer. De er dessuten mindre støyende og mer diskré enn de bråkete gruppelevende egentlige kakelarene. 

De to slektene skilte trolig lag for omkring 10,2 millioner år siden (under miocen), men det er vanskelig å hevde noe konkret om hvilken av dem som er mer basal. Den morfologiske spesialiseringen er nemlig tilnærmet lik, bortsett fra det mer ekstremt dekurvede nebbet hos sabelnebbene. Brunhodekakelaren (*R. castaneiceps*) byr imidlertid på utfordringer med hensyn til plasseringen. Arten framstår som en mellomting mellom de to kladene. Tidligere ble den plassert sammen med de egentlige kakelarene, men nå har blant annen HBW Alive og BirdLife International flyttet den til sabelnebbene, selv om nebbet er mer identisk med de egentlige kakelarene.

Kakelarene er standfugler som utelukkende lever i områder med trær, fra tropisk regnskog til tørr krattskog. Artene er hullrugere og legger normalt 2 eller 3 egg. Artene krever også tilgang på hule trestammer når de skal hvile, så trær av en viss størrelse er obligatorisk for leveområdene.

## Inndeling
Inndelingen følger HBW Alive og er i henhold til Ligon (2017). Norske navn følger Norsk navnekomité for fugl og er i henhold til Syvertsen *et al.* (2008). Eventuelle beskrivelser i parentes representerer ikke offisielle navn.

* Bucerotiformes, hornfugler
** Phoeniculidae, kakelarfamilien
*** Phoeniculinae
**** *[[Phoeniculus]]*, egentlige kakelarer
***** *[[Grønnkakelar|P. purpureus]]*, grønnkakelar
***** *[[Fiolettkakelar|P. damarensis]]*, fiolettkakelar
***** *[[Svartnebbkakelar|P. somaliensis]]*, svartnebbkakelar
***** *[[Hvithodekakelar|P. bollei]]*, hvithodekakelar
*** Rhinopomastinae
**** *[[Rhinopomastus]]*, sabelnebber
***** *[[Brunhodekakelar|R. castaneiceps]]*, brunhodekakelar
***** *[[Svartsabelnebb|R. aterrimus]]*, svartsabelnebb
***** *[[Sørsabelnebb|R. cyanomelas]]*, sørsabelnebb
***** *[[Nordsabelnebb|R. minor]]*, nordsabelnebb

## Referanser




## Eksterne lenker
*
Torfinn

**Torfinn** er et sjeldent mannsnavn med norrøn opprinnelse. De to navneleddene betyr «torden» og «finne». Navnet er i dag noe brukt på Færøyene og i Norge. En navnebærer er den norske biskopen Torfinn av Hamar (død 1285) som ble kjent for sin motstand mot kongemakten.

## Etymologi
*Torfinn* har opprinnelse i norrøne *Þórfinnr*, som er dannet av *þórr*, «torden», *finnr*, «finne». Det første navneleddet kan også henvise til den norrøne guden Tor.

## Utbredelse
*Þorfinnr* er kjent brukt på Island og var antakelig også i bruk I Norge i vikingtiden. Over 10 forskjellige personer med navnet er nevnt i Landnåmabok, men navnet var ikke blant de mest brukte.
*Torfinn* er kjent brukt i i Norge i middelalderen. Over 20 forskjellige personer med navnet er nevnt i Regesta Norvegica, men navnet var ikke blant de mest brukte.
*Thorfindt* er kjent brukt i Norge på 1500-tallet. Navnet ble også skrevet *Thorffindt*, *Torphin* og *Torffindth*. Over 10 personer med navnet er nevnt i norske lensrekneskapsbøker 1548-1567, men navnet var ikke blant de mest brukte.

*Torfinn* er i dag et sjeldent navn som er noe brukt på Færøyene og i Norge. Formen *Þorfinnur* er noe brukt på Island.

|}

## Kjente personer med navnet
Personene i listen er ordnet kronologisk etter fødselsår.
* Torfinn av Hamar (død 1285), norsk biskop i Hamar
* Torfinn Skard (1891–1970), norsk hagebrukslærer og forfatter
* Torfinn Bentzen (1912–1986), norsk jurist og idrettsleder
* Torfinn Bjørnaas (1914–2009), norsk motstandsmann under andre verdenskrig
* Torfinn Haukås (1930–1993), norsk forfatter og journalist
* Torfinn Bjarkøy (født 1952), norsk musikkforsker og professor
* Torfinn Nag (født 1956), norsk skuespiller
* Torfinn Hoffart (født 1961), norsk cellist og dirigent
* Torfinn Opheim (født 1961), norsk politiker og tidligere stortingsrepresentant

## Navnedag

## Referanser


## Eksterne lenker
*
Ulefoss Sportsforening

**Ulefoss Sportsforening** (stiftet 20. januar 1895) er et idrettslag fra Ulefoss i Telemark, som driver med fotball, håndball, skiidrett og turn.

## Idretter
### Fotball
Fotball har historisk vært den dominerende idretten i klubben. Klubbens A-lag for menn spilte i Norgesserien 1939/40, siste sesong før oppholdet under første verdenskrig.

Første sesong etter krigen; Norgesserien 1947/48, endte med nedrykk til 1. divisjon 1948/49, hvor Ulefoss spilte to sesonger før de rykket videre ned etter 1949/50-sesongen.


#### Norgesserien 1939/40 – Distrikt IV, gruppe A



#### Norgesserien 1947/48 – Distrikt IV, gruppe B



#### 1. divisjon 1948/49 – Distrikt IV, gruppe A



#### 1. divisjon 1949/50 – Distrikt IV, gruppe B



På 2000-tallet har laget for det meste spilt i 4. divisjon, men rykket etter 2007-sesongen opp til 3. divisjon – hvor de holdt seg i tre sesonger; 2008, 2009 og 2010.


#### 4. divisjon 2007



#### 3. divisjon 2008



#### 3. divisjon 2009



#### 3. divisjon 2010



Under 2019-sesongen hadde de to samarbeidslag med , ett i 4. divisjon og ett i 5. divisjon, og har siden ikke stilt med elitelag på herresiden. Plassene i divisjonssystemet ble gitt til den nyoppstartede klubben .

## Kjente utøvere
* Gunhild Herregården, fotball
* Kim Sjøberg Bentsen, fotball
* Magne Sturød, fotball

## Referanser


## Eksterne lenker
* 
* 
*
Motmoter

* *[[Hylomanes]]*
* *[[Aspatha]]*
* *[[Momotus]]*
* *[[Baryphthengus]]*
* *[[Electron]]*
* *[[Eumomota]]*

**Motmoter** eller **motmotfamilien** (Momotidae) er en familie med mellomstore trelevende råkefugler. Artene er utbredt i den neotropiske faunaregion og det biologiske mangfoldet er størst i Mellom-Amerika.

## Beskrivelse
Motmotene er trelevende mellomstore (16–48 cm) fugler, med et mer eller mindre bredt og flatt nebb, korte, avrunda vinger, korte lemmer, og en relativt lang stjert med «dartpil-lignende styrefjær» ytterst.

## Atferd
Motmoter lever mest av små og mellomstore insekter og andre leddyr, spesielt biller, men de eter også mye annet, som virvelløse dyr og små virveldyr, for eksempel firfisler. De fleste eter også frukt, gjerne stor frukt. Maten plukker fuglene fra trær, greiner og løvverk, men mange insekter fanges også i flukt.

## Arter
Familien inkluderer 47 taxa i 14 arter, fordel på 6 slekter. De norsk artsnavnene under er i henhold til Norsk Ornitologisk Forening.

* *Hylomanes*
** Dvergmotmot, *Hylomanes momotula*
* *Aspatha*
** Blåstrupemotmot, *Aspatha gularis*
* *Momotus*
** Mexicomotmot, *Momotus mexicanus*
** (mangler norsk navn), *Momotus coeruliceps*
** (mangler norsk navn), *Momotus lessonii*
** (mangler norsk navn), *Momotus subrufescens*
** (mangler norsk navn), *Momotus bahamensis*
** Blåpannemotmot, *Momotus momota*
** Bergmotmot, *Momotus aequatorialis*
* *Baryphthengus*
** Kanelmotmot, *Baryphthengus martii*
** Brunkronemotmot, *Baryphthengus ruficapillus*
* *Electron*
** Brunpannemotmot, *Electron carinatum*
** Brednebbmotmot, *Electron platyrhynchum*
* *Eumomota*
** Turkisbrynmotmot, *Eumomota superciliosa*

## Referanser


## Eksterne lenker
*
Lang

**Lang** er etternavnet til en rekke personer:

*K.D. Lang &ndash; kanadisk rockemusiker
*Johann Lang &ndash; tysk luthersk teolog
*Howard Lang &ndash; britisk skuespiller
*Jack Lang &ndash; fransk politiker
*Maria Lang &ndash; pseudonym for Dagmar Maria Lange, svensk forfatter og lektor
*Sebastian Lang &ndash; tysk syklist
*Fritz Lang &ndash; østerriksk-amerikansk filmregissør
*Andrew Lang &ndash; skotsk historiker
Andresen

**Andresen** er et vanlig etternavn i Norge og Danmark. I 2010 hadde  personer i Norge etternavnet Andresen. I Danmark hadde  personer etternavnet Andresen i 2015. Navnet er et patronymikon og betyr «sønn av Andreas» (med varianter).

Personer med **Andresen** eller **Andrésen** til etternavn:
*Are Andresen, syklist
*Asbjørn Andresen, billedhugger og maler
*Björn Andrésen, svensk skuespiller
*Bjørnar Andresen, jazzmusiker
*Frode Andresen, skiskytter med OL-gull
*Iselin Andresen, Idol-deltaker
*Ivar F. Andresen, operasanger
*Jan Egil Andresen, langrennsløper
*Johan H. Andresen, politiker og Høyre-leder
*Kjeld Nikolai Gotthard Andresen, foregangsmann for avholdssaken
*Mari Sognnæs Andresen, leder i PRESS – Redd Barna Ungdom
*Martin Andresen, fotballspiller og -trener
*Pål Steffen Andresen, fotballspiller
*Ragnar Bragvin Andresen, langrenns- og rulleskiløper
*Reidar Andresen, sanger og komponist
*Rudolf Kristian Andresen, offiser 
*Thorolf Andresen, bokser
*Willy Andresen, jazzmusiker

;Se også
*Andreassen
*Andresen (slekt fra Schleswig-Holstein)
*Andresens Bank, i 1980 slått sammen med Kredittkassen

## Referanser